איאו שיראי

מסאמי אודאטה (ביפנית: 大館正美 Ōdate Masami; באנגלית: Masami Odate; נולדה ב-8 במאי 1990) הידועה יותר בשם הבמה שלה, איאו סקיי היא מתאבקת יפנית, המופיעה בארגון ההיאבקות WWE, בתוכנית הדגל Raw. סקיי הייתה פעם אחת אלופת הנשים של ה-WWE. בנוסף, היא הופיעה במותג הפיתוח NXT של הארגון תחת שם הבמה איאו שיראי ובמסגרתו כיהנה כאלופת הנשים של NXT וכאלופת זוגות הנשים של NXT.

היא מוכרת בעיקר בשל תקופתה בארגון היפני World Wonder Ring Stardom (בקיצור Stardom), שבו הייתה פעמיים אלופת הוונדר של סטארדום, שש פעמים אלופת האמנים של סטארדום, בזמן שהייתה גם פעמיים אלופת העולם של סטארדום ופעם אחת אלופת אלילות סטארדום, אלופת ה-High Speed ואלופת העולם של SWA.

אודאטה ערכה את הופעת הבכורה שלו בענף במרץ 2007, כשאת רוב שנותיה הראשונות העבירה כמתאבקת זוגות ביחד עם אחותה הגדולה, מיו. השתיים התאבקו בארגונים רבים ברחבי יפן ומקסיקו, כשבמהלך שנים אלו זכו באליפות זוגות הנשים הצעירות העולמית של TLW. ביוני 2010, היא ואחותה הצטוותו לשורות המתאבקת קאנה, כשביחד הן הקימו את קבוצת Triple Tails, שהתקיימה במשך חמישה עשר חודשים, עד שאיאו פירקה את הקבוצה ויצאה לדרך חדשה כמתאבקת יחידים בארגון סטארדום. במהרה היא נהייתה לאחת הכוכבות הגדולות ביותר של הארגון, כשבאפריל 2013, היא זכתה באליפות הבכירה ביותר של הארגון, אליפות העולם של סטארדום, שבה החזיקה במשך חמישה עשר חודשים. איאו עבדה עבור סטארדום משנת 2011 עד ליוני 2018, שם היא החליטה לעזוב את הארגון ולחתום בארגון ה-WWE.

==השתתפותה במדיה==

אודאטה ערכה את הופעת הבכורה שלה במשחק ההיאבקות WWE 2K20.

==חיים אישיים==

אודאטה היא מעריצה של המתאבק הירושי טנהאשי ושל להקת הבנות היפנית מומואירו קלובר Z.

===בעיות משפטיות===

ב-23 במאי 2012, אודאטה ובן זוגה לשעבר, קזושיגה נוסאווה, נעצרו בנמל התעופה הבינלאומי נריטה בנריטה, צ'יבה, לאחר שחזרו ממקסיקו בגין חשד להברחת 75 גרמים של מריחואנה, שהיו מוחבאים בתוך אחד הציורים של השניים. השניים הכחישו את האישומים שהוגשו נגדם, כשהם טענו שהציורים היו מתנות מהאוהדים. אודאטה שוחררה ממרכז הכליאה ב-12 ביוני. תשעה ימים לאחר מכן, אודאטה ערכה מסיבת עיתונאים, שבה התנצלה בפומבי בפני מעריציה, העובדים והקולגות שלה, כשפעם נוספת היא הכחישה את ההאשמות שהוגשו נגדה. אודאטה הודיעה שהיא לא שקלה לפרוש מהענף בעקבות מקרה זה, אלא שהיא רוצה לשקם את האמון בינה לבין הקהל, בנוסף לכך שהיא הצהירה שמערכת היחסים בינה לבין נוסאווה הסתיימה. ב-28 ביוני, המשרד לתביעה ציבורית החליט שלא להעמיד לדין את אודאטה בעקבות המקרה. ב-9 ביולי, המתאבק המקסיקני-יפני, טאקויה סוגי, ערך מסיבת עיתונאים, שבה התוודה שהוא השתיל את הסמים על הזוג שיראי ונוסאווה. לפי סוגי, מסהירו הייאשי, שעבד בתוך איש הקשר בין הארגון המקסיקני AAA ליפן, שמר טינה לנוסאווה. הייאשי הבטיח לסוגי הארכת חוזה בארגון AAA בתמורה לביצוע המעשה.

==אליפויות והישגים==
* הישגים בארגון ההיאבקות JWP Joshi Puroresu
** הפרס החמישי של אול סטאר ג'וניור פוטוגניק (2009) <small> - עם מיו שיראי</small>
* הישגים במגזין ההיאבקות Pro Wrestling Illustrated – PWI
** PWI דירג אותה במקום ה-4 מתוך 50 המתאבקות הטובות ביותר לשנת 2018
* הישגים בארגון ההיאבקות Pro Wrestling Wave
** אליפות זוגות הנשים הצעירות העולמית של TLW (פעם אחת) <small> - ביחד עם מיו שיראי</small>
** טורניר זוגות הנשים הצעירות העולמי של TLW (2009) <small> - ביחד עם מיו שיראי</small>
* הישגים במגזין הספורט Sports Illustrated
** דורגה במקום ה-7 מתוך 10 המתאבקות הטובות ביותר של השנה (2020)
* הישגים במגזין הספורט היפני Tokyo Sports
** פרס ג'ושי פורורסו (2015, 2016, 2017)
* הישגים בארגון ההיאבקות World Wonder Ring Stardom
** אליפות האמנים של סטארדום (6 פעמים) <small> - ביחד עם מאיו איוואטאני וטאקומה אירואה (1), קיירי הוג'ו ומאיו איוואטאני (1), HZK ומומו וואטאנבי (1), AZM ו-HZK (2), ו-HZK ווייפר (1)</small>
** אליפות אלילות סטארדום (פעם אחת) <small> - ביחד עם מאיו איוואטאני</small>
** אליפות ה-High Speed (פעם אחת)
** אליפות SWA (פעם אחת)
** אליפות הוונדר של סטארדום (פעמיים)
** טורניר Star GP★5 (2014)
** אלופת הגראנד סלאם הראשונה
* הישגים בארגון ההיאבקות World Wrestling Entertainment – WWE
** אליפות הנשים של ה-WWE (פעם אחת)
** אליפות הנשים של NXT (פעם אחת)
** אליפות זוגות הנשים של ה-WWE (פעמיים) <small> - ביחד עם דקוטה קאי</small>
** אליפות זוגות הנשים של NXT (פעם אחת) <small> - ביחד עם זואי סטארק</small>
** מחזיקת מזוודת "כסף בבנק" (2023)
** טורניר הזוגות לזכר דאסטי רודס (2022) <small> - ביחד עם קיי לי ריי</small>
** פרסי סוף השנה של NXT (3 פעמים)
*** המתחרה הכללית של השנה (2019)
*** מתאבקת השנה (2020)
*** הכוכבת העתידית של NXT (2018)

==קישורים חיצוניים==

==הערות שוליים==

קטגוריה:מתאבקות מקצועניות יפניות
קטגוריה:מתאבקות ה-WWE
קטגוריה:מתאבקות ה-NXT
קטגוריה:יפניות שנולדו ב-1990
קטגוריה:יפנים שנולדו ב-1990